
REFERAT
pentru modificarea Regulamentului privind regimul finantarilor nerambursabile acordate
de la bugetul local al Municipiului Timisoara, pentru proiecte de activitate sportiva si
aprobarea contractului de finantare - cadru


          Prin Hotararea Consiliului Local  nr.147/25.03.2014 s-au aprobat Regulamentul privind regimul finantarilor acordate de la bugetul local al Municipiului Timisoara, pentru proiecte de activitate sportivă si Contractul cadru de asociere prin care se acorda contributia financiara pentru proiecte de activitate sportiva.
Regulamentul prevede ca finantarea proiectelor de activitate sportiva a structurilor sportive si organizatiilor fara scop patrimonial,se realizeaza prin acordarea unor contributii financiare din bugetul local al Municipiului Timisoara, cap. 67.02.05.01-Sport, in cadrul unor contracte de asociere incheiate de Municipiul Timisoara cu structurile sportive si organizatiile mentionate.Programele sportive de utilitate publică în cadrul cărora se pot finanţa proiecte din fonduri publice sunt: programul "Promovarea sportului de performanţă" si programul "Sportul 
pentru toţi". Aceste programe au fost definite la nivel national, avand scopul şi obiectivele prevăzute în Ordinul nr. 130/2006.
Regulamentul aprobat a stat la baza finantarii activitatii sportive de la bugetul local,  de la data aprobarii lui si pana in present.Acordarea contributiilor financiare prin contracte de asociere, s-a realizat pentru proiecte de sport care s-au incadrat in programele sportive de utilitate publică, fiind reglementată de urmatorul cadru legal:
- Legea nr. 69/2000, legea educaţiei fizice şi sportului, cu modificările şi completările ulterioare;
- Ordonanţa nr. 26/2000 cu privire la asociaţii şi fundaţii, cu modificările şi completările ulterioare;
- Hotărârea de Guvern nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;
- Legea nr.215/2001 privind administraţia publică locală, republicată şi modificată;
- Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;
- Ordinul nr. 130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor judeţene pe ramură de sport şi ale municipiului Bucureşti;
- Legea nr. 273/2006 privind finanţele publice locale, modificată.
Atribuirea contractelor de finanţare s-a facut exclusiv pe baza selecţiei publice de proiecte, solicitantii fiind persoane juridice fără scop patrimonial,structuri sportive( cluburi de drept public si privat, asociatii sportive judetene pe ramuri de sport, federatii), asociaţii ori fundaţii, constituite conform legii. Finanţarea s-a efectuat pe bază de contract de asociere între 
autoritatea finanţatoare şi structura sportivă, în urma adjudecării proiectelor propuse spre finanţare şi admise, respectiv dupa aprobarea asocierilor prin hotarari de consiliu local.
Contractul cadru de asociere a fost elaborat tinand cont de prevederile Legii nr.69/2000-art.69:
’’ Contractul va cuprinde prevederi cu privire la: obiectul şi volumul activităţilor specifice, parametrii sportivi de realizat, suma stabilită pentru finanţarea programelor, defalcată pe obiective, activităţi şi naturi de cheltuieli, obligaţiile şi responsabilităţile părţilor.’’
Astfel, continutul contractului de asociere cuprinde: obiectul contractului, durata, contributia partilor contractante(Municipiul Timisoara si beneficiar) in cadrul asocierii, valoarea contributiei financiare alocata din bugetul local, categoriile de cheltuieli, modalitati de plata, regimul de gestionare a sumelor repartizate de instituţia finanţatoare şi controlul financiar.Contractul de asociere are urmatoarele anexe: anexa1-categoriile de cheltuieli, care se pot suporta din bugetul local, aferente contributiei Municipiului Timisoara in cadrul asocierii; anexa 2- actiunile sportive/activitatile cuprinse in calendarele competitionale ale sectiilor clubului sportiv/asociatiei sportive/ sau in proiectul organizatiei, cu costurile defalcate;anexa 3- scopul, obiectivele si indicatorii de evaluare ai proiectului sportiv,din cadrul programului sportiv. Contractul are atasate cererea de finantare pentru proiect si bugetul de venituri si cheltuieli al proiectului.
In urma misiunii de control tematic ’’Controlul fondurilor alocate din bugetele locale pentru activitati nonprofit de interes general(asociatii si fundatii) desfasurata in anul 2015, Camera de Conturi Timis, prin Raportul cu nr.SC2015-18136/21.07.2015 si Decizia nr.40/11.08.2015 a lasat ca si masuri in ceea ce priveste finantarea activitatii sportive urmatoarele: actualizarea Regulamentului emis privind regimul finantarilor acordate de la bugetul local al Municipiului Timisoara pentru proiecte de activitate sportiva, cu respectarea riguroasa a prevederilor Legii nr.350/2005, care reprezinta cadrul legislativ general privind regimul finanţărilor nerambursabile din fonduri publice alocate pentru activităţi nonprofit de interes general; selectia de proiecte sa se realizeze prin prevederea distincta a tipurilor de finantari ce se pot acorda structurilor sportive de drept public fata de structurile sportive de drept privat precum si modului de decontare a acestora; finanţarea proiectelor <LLNK 12005   350 10 202   1 71> se va efectua în conformitate cu prevederile Legii nr. 350/2005, coroborata cu Ordinul nr. 130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor judeţene pe ramură de sport şi ale municipiului Bucureşti, care cuprinde si contractul de finanţare-cadru a proiectelor structurilor sportive. In consecita se impune modificarea contractului de asociere in ,,contract de finantare - cadru” .
	Avand in vedere expunerea de motive, propunem proiectul de hotarare prin care se reglementeaza prin modificarea Regulamentului privind regimul finantarilor acordate de la bugetul local al Municipiului Timisoara pentru proiecte de activitate sportiva, noile conditii privind modul de derulare a finantarii din partea Municipiului Timisoara catre structuri sportive, asociatii si fundatii. Proiectul de hotarare se emite pentru:
- aprobarea  Regulamentului  privind regimul finantarilor nerambursabile acordate de la bugetul 
local al Municipiului Timisoara, pentru proiecte de activitate sportiva, prezentat în Anexa 1, care 
face parte integrantă din hotărâre;
- aprobarea Contractului de finantare -cadru , prin care se acorda contributia financiara pentru 
proiecte de activitate sportiva, prezentat în Anexa 2, care face parte integrantă din hotărâre;
- cu data prezentei hotarari isi inceteaza aplicabilitatea Hotararea de Consiliu Local nr.147/2014.
	Regulamentul supus aprobarii cuprinde urmatoarele; 
-Finantarea proiectelor de activitate sportiva se realizeaza prin acordarea unor contributii financiare din bugetul local al Municipiului Timisoara, cap.67.02.cap. 67.02.05.01-Sport, in cadrul unor contracte de finantare incheiate de Municipiul Timisoara cu organizatiile beneficiare.
-Programele sportive de utilitate publică în cadrul cărora se pot finanţa proiecte din fonduri publice sunt: programul "Promovarea sportului de performanţă" si programul "Sportul pentru toţi". 
-Solicitanţii care depun o propunere de proiect, trebuie să fie persoane juridice fără scop patrimonial (denumite generic organizatii), constituite conform legii, respectiv: 
-cluburi sportive de drept privat, fără scop lucrativ, persoane juridice nonprofit,  
constituite, în condiţiile legii, ca structuri mono- sau polisportive;
-asociaţii judeţene pe ramură de sport, constituite ca persoane juridice de drept privat;
-cluburile sportive de drept public, persoane juridice, înfiinţate ca instituţii publice în
subordinea organelor administraţiei de stat, ca structuri mono- sau polisportive;
-asociaţii ori fundaţii, constituite conform legii.
-Ponderea procentuala pentru atribuirea contractelor de finantare nerambursabila este:
-sustinerea structurilor sportive din municipiul Timisoara cu pana la 90 % din bugetul necesar proiectului; Solicitanţii asigură contribuţia beneficiarului de minim 10% din costul total al proiectului propus spre finanţare, din care minimum de 10% trebuie să reprezinte contribuţia proprie a beneficiarului, diferenţa putând fi acoperită din alte surse atrase. Contribuţia proprie a beneficiarului se poate constitui sub forma contribuţiei în numerar şi/ sau natură, aportul în natură se cuantifică prin documente justificative. 
-sustinerea evenimentelor si competitiilor sportive de interes local, national si international, organizate in municipiul Timisoara,cu cel putin 10% din bugetul necesar proiectului; 
-Pentru domeniul ,,sport’’, un beneficiar nu poate contracta mai mult de două finanţări pe un program sportiv de utilitate publica, în decursul unui an;
-Atribuirea contractelor de finanţare  se face exclusiv pe baza selecţiei publice de proiecte, procedură care permite atribuirea unui contract de finanţare din fonduri publice, prin selectarea acestuia de către o comisie, cu respectarea principiilor de atribuire a contractelor de finantare nerambursabila. Rezultatele evaluarii in urma selectiei publice de proiecte vor fi supuse aprobarii Consiliului Local prin hotararile de consiliu local privind aprobarea proiectelor de sport finantate. 
-Toate cererile de finantare pentru proiecte validate ca eligibile sunt supuse evaluarii. Criteriile specifice de evaluare au fost completate fata de Regulamentul anterior si se aplica dupa grile 
specifice pentru: I.Programul "Promovarea sportului de performanţă"-1.Cluburi sportive de drept privat/ de drept public;2. Asociatiile judetene pe ramura de sport; II. Programul "Sportul pentru toţi"-Structuri sportive/ asociatii si fundatii;
- Comisia va evalua si selecta separat proiectele structurilor sportive de drept privat, fata de proiectele structurilor sportive de drept public.
-Finanţarea se acorda in baza unui contract de finantare incheiat intre autoritatea finanţatoare şi structura sportivă, în urma adjudecării proiectelor propuse spre finanţare şi admise, respectiv dupa aprobarea proiectelor finantate prin hotarari de consiliu local;
-Contractul de finantare este elaborat în baza dispoziţiilor Legii nr. 350/2005 actualizată, ale Legii educaţiei fizice şi sportului nr. 69/2000 cu modificările şi completările ulterioare, ale Ordinului preşedintelui Agenţiei Naţionale pentru Sport nr. 130/2006, si cuprinde: obiectul contractului; durata; contributia Municipiului Timisoara privind folosinta gratuita a obiectivelor cu destinatie sportiva (baze sportive) aflate in proprietate sau administrare si valoarea contributiei financiare alocata din bugetul local; drepturile si obligatiile partilor contractante; exercitarea controlului financiar asupra derularii activităţii nonprofit finanţate;modalitati de plata; regimul de gestionare a sumelor repartizate de instituţia finanţatoare şi controlul financiar.
-Contractul de finantare are urmatoarele anexe: 
Anexa1-categoriile de cheltuieli si dupa caz, cuantumurile, ce se pot efectua din bugetul local, aferente contributiei Municipiului Timisoara in cadrul contractului. 
Anexa 2- actiunile sportive/activitatile cuprinse in calendarele competitionale ale sectiilor clubului sportiv/asociatiei sportive/ sau in proiectul organizatiei, si bugetul cu costurile defalcate;





Anexa 3- scopul, obiectivele si indicatorii de evaluare ai proiectului sportiv,din cadrul programului sportiv. 
Contractul are atasate cererea de finantare pentru proiect si bugetul de venituri si cheltuieli al proiectului.
		Având în vedere aspectele mentionate, inaintam pentru avizare si aprobare proiectul de hotarare.

